|  |
| --- |
|  Projektas |
| Pagėgių savivaldybės taryba**sprendimas****dėl SUTIKIMO PERIMTI valstybės turtą** |
| 2019 m. rugpjūčio 19 d. Nr. T1-156Pagėgiai |

 Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir atsižvelgdama į Lietuvos nacionalinės Martyno Mažvydo bibliotekos 2019 m. liepos 25 d. raštą Nr. SD-19-688 „Dėl sutikimo perimti valstybės turtą“, Pagėgių savivaldybės taryba n u s p r e n d ž i a:

 1. Sutikti perimti Pagėgių savivaldybės nuosavybėn savarankiškosioms savivaldybės funkcijoms įgyvendinti (savivaldybės viešosios bibliotekos veiklai, plėtojant viešosios interneto prieigos paslaugų teikimą) valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą ilgalaikį ir trumpalaikį materialųjį bei nematerialųjį turtą (sąrašas pridedamas), kurio bendra vertė – 26774,71 Eur (dvidešimt šeši tūkstančiai septyni šimtai septyniasdešimt keturi eurai, 71 centas).

 2. Įpareigoti Pagėgių savivaldybės administracijos direktorių Savivaldybės vardu pasirašyti šiame sprendime nurodyto turto perdavimo ir priėmimo aktą.

 3. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Jūratė Mažutienė

 Dokumentų valdymo ir teisės skyriaus vyresnioji specialistė Ingrida Zavistauskaitė

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto ir ūkio skyriaus vedėjo pavaduotoja

Pagėgių savivaldybės tarybos

2019 m. rugpjūčio 29 d.

sprendimo Nr.

priedas

**PAGĖGIŲ SAVIVALDYBĖS NUOSAVYBĖN PERDUODAMO ILGALAIKIO IR TRUMPALAIKIO MATERIALIOJO BEI NEMATERIALIOJO TURTO SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Perduodamo turto pavadinimas | Kiekis vnt. | Vieneto įsigijimo vertė (eurais) | Bendra likutinė vertė 2019 m. liepos 16 d.(eurais) |
| ***Ilgalaikis materialusis turtas*** |
| 1. | Stacionarusis kompiuteris HP EliteOne 800 G4 | 6 | 701,80 | 4210,80 |
| 2. | Stacionarusis kompiuteris HP ProOne 440 G4 | 10 | 653,40 | 6534,00 |
| 3. | Bevielio ryšio prieigos įrenginys Check Point Secure Gateway 770 | 1 | 744,15 | 744,15 |
| 4. | Liečiamas terminalas ASUS Zen AiO 27 Z272SDT-BA020R | 1 | 2030,38 | 2030,38 |
| 5. | Darbo stotis CELSIUS W580 su priedais | 1 | 2418,79 | 2418,79 |
| 6. | Grafinė planšetė WACOM Intuos Pro L Paper North | 1 | 589,27 | 589,27 |
| 7. | Stacionarusis kompiuteris AiO tipo Fujitsu ESPRIMO K558  | 1 | 901,45 | 901,45 |
| ***Nematerialusis turtas*** |
| 8. | Programinė įranga, atstatanti kompiuterio orientacinės sistemos konfigūraciją ir nustatymus Faronics Deep Freeze Enterprise | 6 | 63,65 | 381,90 |
| 9. | Biuro paketų programinė įranga Microsoft Office 2019 Standart | 6 | 101,97 | 611,82 |
| 10. | Microsoft Office 2019 Standart | 13 | 104,04 | 1352,52 |
| ***Trumpalaikis materialusis turtas*** |
| 11. | Daugiafunkcinis įrenginys Triuph-Adler P-3527w | 1 | 244,42 | 244,42 |
| 12. | Projektorius ViewSonic PJD7528HD | 1 | 349,69 | 349,69 |
| 13. | Negatyvų ir nuotraukų skaitmeninimo skeneris EPSON Perfection V600 Photo | 1 | 234,74 | 234,74 |
| 14. | Rašalinis spausdintuvas nuotraukoms EPSON L850 | 1 | 326,70 | 326,70 |
| 15. | 360 laipsnių kamera Samsung Gear 360 | 1 | 116,16 | 116,16 |
| 16.  | Web tipo FHD kamera Logitech HD Pro Webcam C920 | 1 | 101,64 | 101,64 |
| 17. | Planšetinio tipo kompiuteris Huawei MediaPad M5 Lite 10“ WIFI | 2 | 271,04 | 542,08 |
| 18. | Konstruktorius LEGO MINDSTORMS EV3 Core Set | 4 | 427,13 | 1708,52 |
| 19. | Konstruktorius LEGO Education WeDo 2,0 | 2 | 175,45 | 350,90 |
| 20. | Mikrokompiuterio rinkinys | 2 | 166,98 | 333,96 |
| 21. | Programuojamo mikrokontrolerio rinkinys | 3 | 266,20 | 798,60 |
| 22. | Kompiuteriuko rinkinys | 2 | 79,86 | 159,72 |
| 23. | Edukacinis programuojamas dronas RYZE Tech-DJI Tello | 2 | 139,15 | 278,30 |
| 24. | Apsauginės/gaisrinės signalizacijos komplektas Nr. 1 | 3 | 477,07 | 1431,21 |
| 25. | Belaidis judesio jutiklis | 1 | 22,99 | 22,99 |
|  | **Iš viso:** | **73** |  | **26774,71** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO „DĖL SUTIKIMO PERIMTI VALSTYBĖS TURTĄ“**

**AIŠKINAMASIS RAŠTAS**

2019-08-19

 ***1. Parengto projekto tikslai ir uždaviniai:*** Sutikti perimti Savivaldybės nuosavybėn iš Lietuvos nacionalinės Martyno Mažvydo bibliotekos valstybei nuosavybės teise priklausantį turtą. Perimtą turtą perduoti Pagėgių savivaldybės Vydūno viešajai bibliotekai.

 ***2. Kaip šiuo metu yra sureguliuoti projekte aptarti klausimai***: Lietuvos nacionalinė Martyno Mažvydo biblioteka 2019 m. liepos 25 d. raštu Nr. SD-19-688 „Dėl sutikimo perimti valstybės turtą” kreipėsi į Pagėgių savivaldybę su prašymu sutikti perimti Savivaldybės nuosavybėn šio sprendimo projekto priede nurodytą valstybei nuosavybės teise priklausantį turtą. Lietuvos nacionalinė Martyno Mažvydo biblioteka įgyvendindama Europos Sąjungos struktūrinių fondų lėšomis bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje” bei Lietuvos Respublikos kultūros ministerijos investicijų projektą „Bibliotekų kompiuterizavimas 2018 m.“, ketina perduoti ilgalaikį ir trumpalaikį materialųjį bei nematerialųjį turtą.

 ***3. Kokių teigiamų rezultatų laukiama:*** turtasbus naudojamas Pagėgių savivaldybės Vydūno viešosios bibliotekos veiklai, plėtojant viešosios interneto prieigos paslaugų teikimą.

 ***4. Galimos neigiamos priimto projekto pasekmės ir kokių priemonių reikėtų imtis, kad tokių***

***pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus)***

***reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto ir ūkio skyrius kai bus priimtas Vyriausybės nutarimas.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi):*** Savivaldybės administracija. Sprendimui įgyvendinti savivaldybės biudžeto lėšų nereikės. Savivaldybės tarybos sprendimą priimti iki 2019 m. rugsėjo 1 d.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** valstybės biudžeto lėšos ir Europos Sąjungos (finansinė parama).

 ***10. Projekto rengėjas ar rengėjų grupė.*** Turto ir ūkio skyriaus vedėjo pavaduotoja Laimutė Šegždienė, tel. 8 441 70 410.

 ***11. Kiti, rengėjo nuomone, reikalingi pagrindimai ir paaiškinimai:*** projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, valstybės turtas savivaldybės nuosavybėn perduodamas savarankiškosioms funkcijoms vykdyti pagal Vyriausybės nutarimą, esant Savivaldybės tarybos sutikimui.

Turto ir ūkio skyriaus vedėjo pavaduotoja Laimutė Šegždienė

